ഇന്ന് സമ്ബൂര്ണ ലോക്ഡൗണ്, രാത്രി കര്ഫ്യൂ തുടരും മുഖ്യമന്ത്രി തിരുവനന്തപുരം: സംസ്ഥാനത്ത് ഞായറാഴ്ച ലോക്ഡൗണും രാത്രികാല കര്ഫ്യൂവും തുടരും. മുഖ്യമന്ത്രിയുടെ അധ്യക്ഷതയില് ചേര്ന്ന കോവിഡ് അവലോകന യോഗമാണ് തീരുമാനമെടുത്തത്. തുടര്ന്നുള്ള കാര്യങ്ങള് ചൊവ്വാഴ്ച പരിശോധിച്ച് ഉചിത തീരുമാനമെടുക്കുമെന്ന് മുഖ്യമന്ത്രി പിണറായി വിജയന് വാര്ത്തസമ്മേളനത്തില് അറിയിച്ചു. യോഗതീരുമാനത്തിെന്റ അടിസ്ഥാനത്തില് ഇന്ന് സംസ്ഥാനത്ത് സമ്ബൂര്ണ ലോക്ഡൗണായിരിക്കും. അവശ്യസേവനങ്ങള്ക്ക് മാത്രമേ അനുമതിയുള്ളൂ.വാക്സിനേഷന് പൂര്ത്തിയായാലും കോവിഡ് പൂര്ണമായി വിട്ടുപോവില്ലെന്നാണ് വിദഗ്ധര് പറയുന്നത്. അത് കണ്ടുള്ള പ്രതിരോധമാര്ഗമാണ് അവലംബിക്കുക. അടുത്തയാഴ്ച മുതല് ഞായറാഴ്ച ലോക്ഡൗണും രാത്രികാല കര്ഫ്യൂവും ഒഴിവാക്കുന്ന നിലയിലേക്ക് കാര്യങ്ങള് എത്തുമെന്ന് സൂചിപ്പിക്കുന്നതാണ് മുഖ്യമന്ത്രിയുടെ വാക്കുകള്. ഇപ്പോള് സംസ്ഥാനത്ത് വീക്ക്ലി ഇന്ഫെക്ഷന് പോപുലേഷന് റേഷ്യോ ഡബ്ല്യു.ഐ.പി.ആര് ഏഴിന് മുകളിലുള്ള 81 നഗരവാര്ഡുകളിലും 215 ഗ്രാമപഞ്ചായത്ത് വാര്ഡുകളിലും ലോക്ഡൗണ് ഏര്പ്പെടുത്തിയിട്ടുണ്ട്. ദ്രുത പ്രതികരണസേന ആര്.ആര്.ടി മുഖേന കോവിഡ് രോഗികളുടെ ക്വാറന്റീന് ഉറപ്പുവരുത്തുകയാണ്. ഇതുമായി ബന്ധപ്പെട്ട വാര്ഡ് തലത്തിലുള്ള വിവരങ്ങള് ജില്ല ദുരന്തനിവാരണ അതോറിറ്റികള് ശേഖരിച്ച് ദിവസേന റിപ്പോര്ട്ട് ചെയ്യണമെന്ന് നിര്ദേശം നല്കിയെന്നും മുഖ്യമന്ത്രി പറഞ്ഞു.മറ്റ് തീരുമാനങ്ങള് കോവിഡ് ബാധിതര് വീടുകളില്തന്നെ ക്വാറന്റീനില് കഴിയുന്നെന്ന് ഉറപ്പാക്കാന് പൊലീസിെന്റ സേവനം പ്രയോജനപ്പെടുത്തുംക്വാറന്റീന് ലംഘനം കണ്ടെത്തിയാല് കേസെടുക്കും. ഇത്തരക്കാരെ പിന്നീട് വീടുകളില് തുടരാന് അനുവദിക്കില്ല. സി.എഫ്.എല്.ടി.സിയിലേക്ക് മാറ്റും.രോഗബാധിതരുള്ള വീടുകള് തോറുമുള്ള പരിശോധനക്ക് പൊലീസിെന്റ മോട്ടോര് സൈക്കിള് പട്രോള് സംഘത്തെ നിയോഗിക്കുംരോഗികള്ക്ക് ക്വാറന്റീനില് കഴിയാന് വീടുകളില് സൗകര്യമുണ്ടോയെന്ന് പൊലീസ് നേരിട്ട് പരിശോധിക്കും. അനുകൂല സാഹചര്യങ്ങളില്ലെങ്കില് പഞ്ചായത്തിനെ അറിയിക്കാനും രോഗിയെ സി.എഫ്.എല്.ടി.സിയിലേക്ക് മാറ്റാനും നടപടി സ്വീകരിക്കും. ക്വാറന്റീനില് കഴിയുന്ന രോഗികള്ക്ക് അവശ്യവസ്തുകള് ലഭിക്കാന് ബുദ്ധിമുട്ടുണ്ടെങ്കില് എത്തിക്കാന് പൊലീസ് നടപടി സ്വീകരിക്കും. കച്ചവടസ്ഥാപനങ്ങളില്നിന്ന് ഹോം ഡെലിവറി പ്രോത്സാഹിപ്പിക്കാനും പൊലീസ് മുന്നിലുണ്ടാകും